Primena parametarskog pristupa projektovanju svetlosne instalacije u enterijerima noćnih klubova

Keywords: Svetlosna struktura, parametarski pristup, enterijer, fabrikacija, LED Light installation, parametric approach, interior, fabrication, LED lights

Oblast -ARHITEKTURA I URBANIZAM

Kratak sadržaj -Ovaj rad prikazuje način primene parametarskog pristupa projektovanju svetlosnih instalacija u noćnim klubovima. 

UVOD

Osnovna ideja projekta bila je da se na najjednostavniji način dobije svetlosna struktura organskog izgleda koja bi svoju primenu našla u enterijerima noćnih klubova, nezavisno od kvadrature i lokacije. Stvaranje ovakvog projekta nastalo je promišljenim ispitivanjima potreba i tendencija korisnika i efekta kakav na njih prostor ostavlja, i kao takvo predstavljalo svojevrstan pokušaj da se parametarskim putem u samo par koraka projektuje nešto zanimljivo i drugačije. 

Oblast i predmet istraživanja

Osvetljenje predstavlja jednu od najbitnijih karakteristika enterijera i neizostavan element u projektovanju unutrašnjeg prostora jedne arhitektonske celine. Dobrim poznavanjem osnovnih zakona osvetljenja u enterijeru i pažljivim odabirom slojeva rasvete i njenog zoniranja postiže se potpun doživljaj jednog prostora, stvaranje odgovarajuće atmosfere u pojedinim zonama, kao i samo definisanje granica prostora. Pri oblikovanju enterijera, treba težiti cilju : ljušturu prostora oživeti svetlom [1,2]. Poznati italijanski arhitekta i teoretičar tvrdi da arhitektura nastaje kada ljušturom omeđimo prostor, koji je živ i pozitivan nosilac ljudskosti i celovitosti stvarnosti [1], dok ugledni italijanski laureat Prickerove nagrade (1998, Pritzker Prize) Renco Piano smatra da "svetlo čini prostor živim" [2]. Kombinacijom raznovrsnih svetlosnih izvora, razgranatim lusterima i nizovima ogledala stvara se igra svetlosti i senki koja unosi dinamiku u prostor kluba. Izborom pravih tekstura materijala, nijansi boja, dodavanjem ornamenata, plastike i različitih tematskih elemenata dobija se kvalitetan prostor za zabavu. ______________________________________________ NAPOMENA: Ovaj rad proistekao je iz master rada čiji mentor je bio dr Marko Jovanović, docent. Dobar dizajn osvetljenja je posebna vrsta umetnosti koja u novijoj istoriji dobija posebno mesto pri projektovanju enterijera, eksterijera i urbanih celina. 

Stanje u oblasti

Za potrebe ovog istraživanja, urađen je pregled vrsta osvetljenja koje se najčešće primenjuju i čijom primenom, kao i kombinacijom mogu da se dobiju zanimljivi rezultati. Kao jedna od osnovnih podela osvetljenja na kategorije ili podvrste je svakako na unutrašnje i spoljašnje. Uzimajući da se u ovom radu fokus stavlja na dizajn noćnih klubova, akcenat se stavlja na unutrašnje osvetljenje. Unutrašnje osvetljenje se može podvesti u tri vrste i to su: radno, ambijentalno i akcentualno [3]. Radno osvetljenje zahteva veći intenzitet svetlosti i koristi se na dnevnoj bazi za vršenje svakodnevnih aktivnosti. Ambijentalno osvetljenje je zaduženo za ambijent. Ono stvara atmosferu unutar četiri zida. Sa druge strane, akcentualno je zaduženo da naglašava lepotu pojedinih predmeta, poput knjiga na policama, nekog komada nameštaja ili interesantnog umetničkog dela. Uz ovakvu podelu osvetljenja, moguće je formirati određene dizajnerske celine u enterijeru, koje su usaglašene sa funkcijom i izgledom datih svetiljki. Međutim, kako bi se stvorio još veći stepen kontrole prilikom projektovanja, potrebno je osvrnuti se i na još neke funkcije koje izvori osvetljenja mogu imati, kao što su direktna i indirektna svetla. Uz sve naznačene podele, bitno je napomenuti da su date podele urađene u odnosu na osvetljenje koje može da se primeni u enterijeru, ali ipak treba se specifično orijentisati ka primeni osvetljenja u noćnim klubovima. Dizajniranje osvetljenja u noćnim klubovima ima suženu, konkretnu podelu. Prednjače tri vrste osvetljenja, a to su: 
1) LED rasveta -LED tačkasti izvori ili LED trake [4], kao najzastupljenija vrsta, koriste se za postizanje različitih efekata u enterijeru noćnog kluba. 

2)

Stage Lightening -u današnje vreme vizuelni efekat koji izvođač pruža na nastupu zauzima isto mesto kao i muzika koju izvodi. Osvetljenje na binama se uglavnom izvodi u LED rasveti, trakama ili sa nekim dinamičkim i statičkim uređajima. 

3)

Pixel Mappingmapiranje pikselima se nadovezuje na LED osvetljenje, s tim da je ono preciznije jer kontroliše svaki piksel pojedinačno, pa se na taj način stvaraju oblici koji se kreću ili menjaju boju. 
U okviru istraživačkog segmenta rada pristupilo se metodi studije slučaja, u okviru koje se sprovodi i prikazuje analiza primera arhitektonskih dela čija su jedinstvena rešenja unutrašnjeg funkcionisanja i opremanja značajno doprinela istraživačkom procesu ovog rada. Kroz studije slučaja se dolazi do prikaza moguih rešenja problema, koji se mogu sresti a kroz korišćenje prostora dobijamo odgovor o uspešnosti realizacije projektantske ideje. Postavljanje ugradnih svetiljki na zidove vrlo je jednostavno. Dovoljno je samo u gips-kartonskim pločama napraviti otvore izabranih dimenzija, i na osnovu parametarski dobijenog rastera odrediti poziciju svake LED sijalice. Situacija na plafonu malo je drugačija, jer je potrebno dodatno postaviti čelične nosače malih profila na onim delovima gde rasveta nije u ravni sa plafonom. Primer kačenja svetiljki koje su udaljenije od plafona a ujedno i podložnije vibracijama je pomoću Nonius Superior CD60 -metalnog elementa od pocinkovanog čeličnog lima koje je dobijen hladnim vajanjem i oblikovanjem, perforiran na bočnim stranama za demontažno pričvršćivanje sa dve elastične kopče. Montira se na metalnu konstrukciju plafona koja može da podnese veliko opterećenje, tako da su stabilnost i fiksiranost svakog nosača osigurani. S obzirom na gustinu i broj LED sijalica, dovoljna osvetljenost kluba neće biti problem. Softverski se njima veoma lako upravlja, te je postizanje različitog ambijenta ovim putem veoma zahvalno. 

Problem istraživanja


Slika 2. SMD RGB LED Pixel Module Light


REZULTATI

Na osnovu obrađenih i primenjenih metoda, dobijena je parametarski generisana svetlosna struktura za dizajn enterijera noćnih klubova. Forma je prozračna, lagana, daje dovoljno osvetljenja i utiče na stvaranje prijatnog ambijenta. Broj kombinacija boja i jačine intenziteta osvetljenja je beskonačan. Na slikama 3a) i 3b) dati su predlozi kombinacije boja i različitog konceptualnog izgleda forme promenom samo jednog ulaznog parametra. 

ZAKLJUČAK

U cilju formiranja karakteristične strukture koja bi dala identitet jednom prostoru, bilo je potrebno pažljivo i promišljeno pristupiti odabiru pravih elemenata i programa za parametarsko generisanje jedne površi. Ovaj projektantski korak predstavlja u jednu ruku samu finalizaciju ideje projekta, ali se uprkos toj činjenici njemu treba pristupiti sa jednakom posvećenošću i pažnjom prema detaljima, kao i bilo kom drugom segmentu planiranja arhitektonskih celina. Cilj rada bio je ispitivanje i traženje najracionalnijeg rešenja za dizajniranje rasvete za noćne klubove koja bi svojom formom pospešila atraktivnost i pozitivno delovala na atmosferu jednog noćnog kluba. Od običnog tamnog zida od gips-kartonskih ploča, parametarskim generisanjem moguće je dobiti živu, organsku svetlosnu instalaciju. Ukoliko projektant ima ideju o nekom tematskom izgledu prostora, estetski doživljaj nadopunjuje i stvaranje karakterističnog ambijenta. Kombinacijom svetlosne instalacije sa elementima enterijera, ogledalima, zvučnim i vizuelnim efektima stvara se igra svetlosti i senki koja unosi dinamiku u jedan prostor. Ispunavajući sve uslove estetske i funkcionalne prirode, noćni klub postaje jedinstveni centar socijalizacije i zabave. Pored toga, izučavanjem i primenom digitalnih alata može se zaključiti da digitalni dizajn u znatnoj mjeri olakšava i poboljšava celokupan proces modelovanja i fabrikovanja formi u arhitekturi. Parametrasko modelovanje je omogućilo kreiranje optimizovanog i fleksibilnog dizajna forme. Grasshopper dodaci u modelovanju omogućavaju kreiranje složenih formi na veoma brz i efikasan način. Upotrebom ovog pristupa za modelovanja forme, veoma jednostvno se može uticati na položaj strukture i njenu brzu modifikaciju. Još jedna prednost jeste mala težina strukture koja dodatno ne opterećuje konstrukciju objekta. Materijali koji se upotrebljavaju su klasični, lako dostupni, tako da nema potrebe za upotrebom napredne tehnologije. Montiranje strukture se realizuje direktno na lokaciji sa već pripremljenim, gotovim materijalom. Proces podrazumeva pravljenje otvora u GK pločama po parametarski definisanom rasteru, sa dimenzijama određenim na isti način. Plafonske svetiljke se postavljaju na čelične nosače prečnika 2cm koji su fiksirni za konstrukciju plafona, te na taj način ne dolazi do njihovog pomeranja. Potencijalni problem mogao bi biti vibriranje visećih elemenata pri jakim ritmovima, ali ako nosač nije velike dužine ili ako se napravi sa većim profilom, taj problem je lako rešiv. Struktura svoju primenu može naći, osim u noćnim klubovima, u različitim restoranima, kafeima, salama, pa čak i privatnim objektima. Održavanje se vrši zamenom svake LED svetiljke posebno. Svoj pun potencijal struktura može dati u pravoj kombinaciji sa tematski dobro osmišljenim prostorom, povezan sa odgovarajućim softverom. Čitav proces rada rezultovao je postavljanjem organske strukture u jedan noćni klub, koji uključuje smisleno parametasko rešenje, dispoziciju i slojeve osvetljenja kao i promišljen odabir odgovarajućih materijala konstrukcije, kako bi se u prostoru stvorila inspirativna i kreativna atmosfera i kontinualno funkcionisanje tipologije objekta. 

3 .

 3 Konceptualni izgled forme sa promenjenim ulaznim parametrima
Primena parametarskog pristupa projektovanju svetlosne instalacije u enterijerima noćnih klubova